Document ID: 31996D0298

Komisjoni otsus,
23. veebruar 1996,
millega muudetakse otsust 94/984/EÜ, milles sätestatakse loomatervishoiu nõuded ja veterinaarsertifikaadid värske linnuliha impordiks teatavatest kolmandatest riikidest
(EMPs kohaldatav tekst)
(96/298/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1991. aasta direktiivi 91/494/EMÜ loomatervishoiu nõuete kohta värske linnuliha ühendusesise kaubanduse ning kolmandatest riikidest importimise puhul, [1] viimati muudetud direktiiviga 93/121/EÜ, [2] eriti selle artikli 11 lõiget 1,
ning arvestades, et:
komisjoni otsusega 94/984/EÜ, [3] muudetud otsusega 95/302/EÜ, [4] on kehtestatud loomatervishoiu nõuded ja veterinaarsertifikaadid värske linnuliha impordiks teatavatest kolmandatest riikidest;
nüüd on võimalik see loetelu uuesti üle vaadata ja lisada sinna Argentina, Bulgaaria, Leedu, Madagaskar ja Sloveenia ning kehtestada piirkondadeks jaotamine Hiina puhul vastavalt kõnealustelt riikidelt saadud teabele, mida mõnel juhul on täiendatud komisjoni teenistuste kohapealsete kontrollide tulemustega; Madagaskar vastab siiski näidise A nõuetele üksnes hane- ja pardimaksa osas;
selleks et võimaldada liikmesriikide pädevatel asutustel käesolevat otsust rakendada, tuleks kõnealuste muudatuste jaoks ette näha teatav tähtaeg; Hiinast pärit impordi puhul on vaja pikemat tähtaega, võttes arvesse kõnealuse riigi piirkondadeks jaotamist;
otsuse pealkirja tuleb laiendada kolmandatele riikidele üldiselt ja viide teatavatele kolmandatele riikidele tuleb välja jätta;
käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
Komisjoni otsust 94/984/EÜ muudetakse järgmiselt.
1. Pealkirjas jäetakse välja sõna "teatavatest".
2. I lisa asendatakse käesoleva otsuse lisaga.
Artikkel 2
Käesolevat otsust kohaldatakse 1. märtsist 1996.
Artikkel 3
Käesolev otsus on adresseeritud liikmesriikidele.
Brüssel, 23. veebruar 1996

Labels: 0
3
17
5